# אינדיאנה ג'ונס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
פסל שעווה של הריסון פורד כאינדיאנה ג'ונס.

אינדיאנה ג'ונס היא דמות דמיונית, ארכיאולוג בעל חיבה יתרה לשימוש בשוט, ופחד קיצוני מנחשים, ששוחקה על ידי השחקן הריסון פורד בשורה של סרטים שבוימו והופקו על ידי סטיבן שפילברג וג'ורג' לוקאס.

דמותו של ג'ונס מבוססת על הגיבורים הטיפוסים שהופיעו בכתבי העת מסוג הספרות זולה בילדותם של לוקאס ושפילברג, שהיוו השפעה רבה עליהם. יש הטוענים כי את ההשראה לדמות הארכיאולוג ההרפתקן שאבו יוצרי הסרט מדמותו של היירם בינגהאם - ארכיאולוג רומנטי אשר גילה בין היתר את העיר האבודה של ממלכת האינקה - מאצ'ו פיצ'ו. אחרים טוענים שהדמות מבוססת על הארכיאולוג הלא-קונבציונלי ונדל ג'ונס (Dr. Vendyl Jones), אם כי יוצרי הסידרה מכחישים טענה זו.

## [עריכה] הופעות

סדרת הסרטים כוללת:

- "שודדי התיבה האבודה", (1981).
- "אינדיאנה ג'ונס והמקדש הארור", (1984).
- "אינדיאנה ג'ונס ומסע הצלב האחרון", (1989).
- "אינדיאנה ג'ונס 4", (2008).

סדרת הטלוויזיה, אינדיאנה ג'ונס הצעיר, שודרה בארצות הברית בין 1992 לבין 1993. דמותו של ג'ונס שוחקה על ידי מספר שחקנים, והוצגה בגילאים 10, 17, ו-93. סדרה זו שימשה השראה למספר סרטי טלוויזיה וסרטי וידיאו המציגים את דמותו של ג'ונס הצעיר. באחד מסרטי הטלוויזיה הופיע פורד כשחקן אורח. הסדרה שודרה בישראל בערוץ 1.

עלילותיו של ג'ונס הופיעו גם במספר ספרי הרפתקאות בעלי עלילה נפרדת מהסרטים. בנוסף הופיע בתחילת שנות ה-80 ספר קומיקס של חברת מארבל המציג את ג'ונס כגיבורו. ג'ונס היה גיבורם גם של מספר משחקי מחשב ווידיאו.

בשנת 1995 נפתח באתר השעשועים דיסנילנד מתקן בשם הרפתקאות אינדיאנה ג'ונס, שמבוסס על המותג של ג'ונס, וממקום בתפאורה של "מקדש העין האסורה". מתקנים דומים נוספים קיימים באתרי השעשועים של חברת וולט דיסני בצרפת ובטוקיו.

## [עריכה] ביוגרפיה דמיונית

אינדיאנה ג'ונס נולד כהנרי ג'ונס הבן, לארכיאולוג האמריקאי ממוצא סקוטי הנרי ג'ונס האב, ולאשתו אנה ב1 ביולי 1899 בפרינסטון ניו ג'רסי. ג'ונס הצעיר התלווה לאביו במחקריו המדעיים ברחבי אירופה שבמהלכם הוא למד לדבר, לקרוא ולכתוב ב-27 שפות שונות, לא כולל שפת האם שלו, אנגלית. במהלך ילדותו אימץ לעצמו ג'ונס את השם הפרטי "אינדיאנה", על שמו של כלבו האהוב. לא ברור מתי בדיוק אימץ את שם זה, אולם ידוע שהוא כונה אינדיאנה משלב מוקדם מאוד של ילדותו.

אביו של אינדיאנה רצה שהוא יחזור לאוניברסיטת פרינסטון, כדי לחמוק מגורל זה ברח ג'ונס הצעיר מביתו ברכבת. הוא הגיע למקסיקו שם הוא נחטף על ידי מהפכנים מקסיקנים. הוא הצטרף לצבא המהפכני, והשתתף במהפכה המקסיקנית של שנת 1916, תחת פיקודו של פנצ'ו וילה. בשנים אלה הוא פגש את חברו רמי הבלגי, שאיתו יצר קשר ידידות עמוק. השניים עזבו את מקסיקו, והגיעו לחופי אפריקה, בדיוק כשהתחילה מלחמת העולם הראשונה.

רמי וג'ונס התגייסו לצבא הבלגי, שבו מונה ג'ונס לקצין. אי יכולתו של ג'ונס לקרוא מפות גרמה לו לאבד את יחידתו, והוא מצא את עצמו נלחם יחד עם צוות של חיילים ותיקים של הצבא הבריטי. בין המשימות שתוארו בסדרת הטלוויזיה, מתוארות הרס של תותח גדול שהורכב על רכבת, ולכידתו של אחד ממפקדי הצבא הגרמני. בסופו של דבר התאחד ג'ונס עם הצבא הבלגי ועם רמי באירופה ,בשנת 1916, ונטל חלק בחזית המערבית של המלחמה.

במהלך הקרבות נלכד ג'ונס על ידי הגרמנים, נמלט, נפגש עם מאטה הארי, עבד כקצין מודיעין צבאי. לאחר מכן חלה, טופל על ידי אלברט שוויצר, ונאבק עם ארנסט המינגווי על חיבתה של אחות צעירה. עם סיום המלחמה עבד ג'ונס כמתרגם בצוות שעבד על ניסוחו של חוזה ורסאי, והיה עד ליסודות שהונחו למלחמת העולם השנייה. זמן מה לאחר סיומה של המלחמה, חזר ג'ונס לארצות הברית והחל ללמוד ארכיאולוגיה באוניברסיטת שיקגו תחת שרביטו של פרופסור אבנר רייבנווד. במהלך תקופה זו יצר ג'ונס קשרים רומנטיים עם בתו של מורו, מריון. ג'ונס חתך באופן פתאומי את קשריו עם משפחת רייבנווד בשנת 1926, קשרים שחוברו לראשונה עשר שנים מאוחר יותר. בשנים אלה חילק ג'ונס את זמנו בין לימוד באוניברסיטה, ובין מסעות מחקר ארכיאולוגים. אחד ממסעות אלה הובילו אותו בשנת 1935 לסין, ומשם הוא נקלע להרפתקה במקדשה של האלה קאלי בהודו. (בו התרחשה עלילת "אינדיאנה ג'ונס והמקדש הארור"). לאחר חזרתו מהודו, בשנת 1936, פנו אליו סוכני ממשלת ארצות הברית, וגייסו אותו כדי למצוא ולהעביר לידיהם את ארון הברית, על מנת שלא ייתפס על ידי הנאצים. (מאורעות אלה מתוארים בסרט "שודדי התיבה האבודה").

לאחר חזרתו לארצות הברית המשיך ג'ונס לחלק את זמנו בין לימוד באוניברסיטה, מסעות מחקר ארכיאולוגים, וביצוע משימות מזדמנות עבור ממשלת ארצות הברית. בשנת 1936 יצא ג'ונס לחלץ את אביו מידי הנאצים, ונעשה מעורב בחיפושים אחרי הגביע הקדוש. (חיפושים אלו מהווים את עלילת "אינדיאנה ג'ונס ומסע הצלב האחרון").

הפעם האחרונה , מבחינה כרונולוגית, שבה נראה ג'ונס על המסך הייתה בסדרת הטלוויזיה, שבה הוא מתואר כזקן בן 93 שחי בניו יורק יחד עם בתו ומשפחתה, ב-1993. בערוב ימיו היה ג'ונס בעל רטיית עין ומקל, אולם יחד עם זאת הציג ערנות וחדות הנדירים אצל אדם בגילו.

## [עריכה] קישורים חיצוניים

- אינדיאנה ג'ונס ושודדי התיבה האבודה, במסד־הנתונים הקולנועיים IMDb (אנגלית)
- אלי אשד על אינדיאנה ג'ונס

מקור: http://he.wikipedia.org../../../%D7%90/%D7%99/%D7%A0/%D7%90%D7%99%D7%A0%D7%93%D7%99%D7%90%D7%A0%D7%94_%D7%92%27%D7%95%D7%A0%D7%A1.html

קטגוריות: דמויות בדיוניות | סרטים אמריקאיים | סרטי פעולה | סרטי מלחמת העולם השנייה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Deutsch
- Español
- Eesti
- Suomi
- Français
- Italiano
- 日本語
- Nederlands
- Norsk (bokmål)
- Polski
- Português
- Simple English
- Slovenčina
- Shqip
- Svenska
- 中文